stanford-oval/wikipedia huggingface dataset:
Ferenciek teren metroasema

Ferenciek tere on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1976. Asemalta on vaihtoyhteyksiä useisiin Budaan kulkeviin busseihin. Vuoteen 1990 asti asema tunnettiin nimellä Felszabadulás tér.
Richard Cumberland (filosofi)

Richard Cumberland
Richard Cumberland (1631–1718) oli englantilainen filosofi ja vuodesta 1691 Peterboroughin piispa. Hän syntyi St. Annin pitäjässä lähellä Aldersgatea. Vuonna 1672 hän kirjoitti teoksen De legibus naturae ("Luonnollisista laeista"), missä hän esitti utilitarianistisia kantoja ja vastusti Thomas Hobbesin egoistista etiikkaa.
Aiheesta muualla

The Internet Encyclopedia of Philosophy - Cumberland (englanniksi)
Renkonen

Renkonen on suomalainen sukunimi, joka on muun muassa seuraavilla henkilöillä:
Olavi Renkonen (1907–1959), hyönteistutkija ja yliopettaja
Olli Renkonen ent. Streng (1905–1986), lääkäri, professori
Ossi Renkonen (1933–2011), biokemisti, professori
Oswald Renkonen ent. Streng (1872–1951), lääkäri, professori
Raili Halttu, oik. Renkonen (1909–2006), yleisurheilija
Walter Renkonen ent. Streng (1876–1959), kielitieteilijä, professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Forza Motorsport 5

| Forza Motorsport 5 |
| --- | --- |

Kehittäjä:  Turn 10 Studios
Julkaisija:  Microsoft Game Studios
Pelisarja:  Forza Motorsport
Julkaistu:   22. marraskuuta 2013
Lajityyppi:  ajopeli
Pelimuoto:  yksinpeli ja moninpeli
Ikäluokitus:  ESRB: Kaikenikäisille  PEGI 3  USK 0 
Alusta:  Xbox One
Lisää peliartikkeleitaVideopelien teemasivulla
Forza Motorsport 5 on Turn 10 Studiosin kehittämä ja Microsoft Game Studiosin julkaisema ajopeli. Peli julkaistiin Xbox Onelle vuonna 2013. Forza Motorsport 5 oli Microsoftin Xbox One -konsolille ensimmäisenä julkistettu peli konsolin julkistamistilaisuudessa 21. toukokuuta 2013. Pelistä kerrottiin lisää vuoden 2013 E3-messuilla.
Radat

Lista pelissä olevista kilparadoista:
Bernese Alps
Circuit de Catalunya
Prague Circuit
Circuit de Spa-Francorchamps
Indianapolis Motor Speedway
Bugatti Circuit
Laguna Seca
Mount Panorama Circuit
Road Atlanta
Sebring International Raceway
Silverstone Circuit
Test Track Airfield
Top Gearin testirata
Yas Marina Circuit
Road America
Falcon (videopeli)

| Falcon |
| --- | --- |
Kehittäjä:  Spectrum HoloByte
Julkaisija:  Spectrum Holobyte MirrorSoft
Jakelija:  Steam
Pelisarja:  Falcon
Julkaistu:  1987
Lajityyppi:  simulaatiovideopeli ja ajoneuvotaistelupeli (en)
Pelimuoto:  yksinpeli
Alusta:  Amiga, Atari ST, CDTV, DOS, Macintosh
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Falcon on Spectrum Holobyten julkaisema lentosimulaattori, jossa lennetään F-16 Falcon hävittäjällä.
Peli on julkaistu vuonna 1987 DOS:lle ja Macintoshille ja seuraavina vuosina Amigalle ja Atari ST:lle.
Pelin seuraaja oli Falcon A.T..
Vastaanotto

CU Amiga -lehti antoi arvosanaksi 95% Amiga-version arvostelussaan.
Computer and Video Games -lehti antoi 93% arvosanaksi Atari ST -version arvostelussaan.
The One -lehti antoi 93% arvosanaksi molemmille Amiga ja Atari ST versioille arvosteluissaan.
Aiheesta muualla

Falcon MobyGamesissa (englanniksi)
Falcon Hall of Light -sivustolla (englanniksi)
Falcon Hall of Light -sivustolla (englanniksi)
Franciszek Pieczka

Franciszek Pieczka
Franciszek Maksymilian Pieczka (18. tammikuuta 1928 – 23. syyskuuta 2022) oli puolalainen näyttelijä. Hän sai mainetta niin teatterissa kuin televisiossa ja elokuvissakin.
Pieczka nousi 1960-luvun loppupuolella Puolan tunnetuimpien näyttelijöiden pariin, sillä hän näytteli suositussa televisiosarjassa Panssaripartio (1966–1970). 1970-luvulla hän näytteli monissa arvostetuissa puolalaiselokuvissa. Pieczka esiintyi muun muassa Kazimierz Kutzin elokuvassa Helmi kruunussa, kahdessa Andrzej Wajdan elokuvassa, Jerzy Hoffmanin Vedenpaisumuksessa ja Krzysztof Kieślowskin Arvessa. Puolalaistuotantojen lisäksi Pieczka näytteli esimerkiksi Kjell Greden ruotsalaisessa elokuvassa Hyvää iltaa, herra Wallenberg (1990).
Pieczka voitti Puolan elokuvajuhlilla parhaan miespääosanäyttelijän palkinnon kahdesti (1976 ja 1993). Ensimmäinen tuli Arvesta ja toinen elokuvasta Jancio Wodnik. Lisäksi hän voitti Chicagon kansainvälisillä elokuvajuhlilla hopea-Hugon vuonna 1968 ja oli ehdolla Tšekin leijonan saajaksi vuonna 1995.
Aiheesta muualla

Franciszek Pieczka Internet Movie Databasessa. (englanniksi)
Raideliikenteen historia

Raideliikenteen historia alkaa tuhansien vuosien takaa, jolloin vaunut kulkivat puisia kiskoja myöten. 2900-luvulla ekr. tiedetään olleen raiteilla kulkeneita vaunuja Mesopotamian ja Intian alueella. 2200-luvulla ekr. raiteita käytettiin Babyloniassa. Euroopassa 900-luvulla ekr. helpotettiin soiden ylittämistä silloilla, joissa oli pitkittäispalkit, jotka auttoivat vaunujen ohjaamisessa. Kreikassa Korintissa 600-luvulla ekr. kuljetettiin laivoja raiteita pitkin kulkeneissa vaunuissa.
Kreikka ja Rooman valtakunta

Muinaisessa Kreikassa raiteet olivat uria, jotka ohjasivat pyöriä oikeaan suuntaan. Hellenistisellä aikakaudella Kreikassa raideväyliä oli mäkien rinteillä. Tuohon aikaan vaunuja pystyttiin kuljettamaan raiteita pitkin vain hyvin lyhyitä matkoja kerrallaan. Ennen Rooman valtakunnan aikaa Kreikassa oli raideliikennettä Korintin ja Peloponnesoksen alueella. Rooman valtakunnan aikana kaivosraideväyliä rakennettiin tavalla, joka säilyi keskiajalle saakka Espanjassa, Portugalissa ja Alppien alueella.
Köysiradat

Ennen nykyisen kaltaisen raidetekniikan keksimistä, vielä 1400–1700-luvuilla raideliikenne kulki köysiratoja myöten.
Rautateiden alkuaika

Puukiskoilla vaunuja vedettiin yleensä hevosten avulla ja tästä päästiin eroon uusien tekniikoiden myötä. 1700–1800-lukujen vaihteessa tehtiin keksintöjä, joihin perustuen alettiin rakentaa nykyisen kaltaisia rautateitä. Puukiskoihin lisättiin aluksi metallisia vahvikelevyjä, ennen kuin raiteita ryhdyttiin rakentamaan kokonaan raudasta. Yhdysvalloissa kokeiltiin 1800-luvulla tuulivoimaa raideliikenteen apuna. Ensimmäiset höyryveturit kehitettiin 1800-luvun alussa. 1830-luvulla rautatiet yleistyivät ja niistä tuli edullinen väylä sekä tavara- että matkustajaliikenteeseen. Euroopassa alettiin rakentaa maanalaisia rautateitä 1800-luvun puolivälin jälkeen. Isossa-Britanniassa oli ensimmäinen maanalainen rautatie vuonna 1863, Budabestissa 1893 ja Pariisissa 1900.
1900-luku

Ensimmäinen dieselveturi, joka toimi dieselsähköllä, valmistui vuonna 1914 sveitsiläisten ja saksalaisten toimesta. Rautateiden tarkastaminen tapahtui resinoiden avulla, kunnes 1910-luvulla tehtiin tarkastuskäyttöä varten vetureita. Niiden kattilat olivat käyntisiltojen takapuolella. Vuosina 1954–1963 Suomessa oli kiskobusseja, jotka toimivat lähiliikenteessä.
Ensimmäinen suurnopeusjuna otettiin käyttöön Japanissa vuonna 1964.
Aiheesta muualla

Kuvia tai muita tiedostoja aiheesta Raideliikenteen historia Wikimedia Commonsissa
Renlund

Renlund viittaa seuraaviin:
Renlund, rautakauppa
K. H. Renlundin taidemuseo, taidemuseo Kokkolassa
Herman Renlundin katu, katu Kokkolassa
Renlundin koulu, koulu Kokkolassa
Sukunimi

Boris Renlund (s. 1936), kansanedustaja (ruots.)
Edvin Renlund (1904–1990), yrittäjä ja yritysjohtaja, kauppaneuvos
K. H. Renlund (1850–1908), rautakauppias, lahjoittaja
Lisa Renlund (s. 1997), ruotsalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Renlund”, voi hakea sivunnimihaulla, laajalla sivunnimihaulla tai tekstihaulla.
Richard D. Zanuck

Richard D. Zanuck ja puoliso Oscar-gaalassa 1990.
Richard D. Zanuck (s. 13. joulukuuta 1934 - 13. heinäkuuta 2012, Beverly Hills) oli yhdysvaltalainen elokuvatuottaja. Hänen isänsä oli 20th Century Fox-yhtiön johtaja Darryl F. Zanuck.
Richard D. Zanuck nimettiin yhtiön johtoon vain 27-vuotiaana ja hän johti sitä kahdeksan vuoden ajan. Tuona aikana yhtiön elokuvat olivat peräti 159 kertaa Oscar-ehdokkaina.
Isä ja poika olivat yhtä aikaa yhtiön johdossa, mikä johti molempien erottamiseen. Richard D. Zanuck lähti kilpailevaan yhtiöön Warner Bros.:iin ja tuotti siellä menestyselokuvia kuten Tappajahai. Vuonna 1988 Zanuck perusti oman yrityksen. Sen ensimmäinen elokuva, Palveluksessanne, Miss Daisy, oli seitsemän Oscarin ehdokkaana ja voitti niistä neljä.
Filmografia

Zanuckin tuottamia elokuvia ovat olleet (valikoima)
Tappajahai 1975
Tappajahai 2 1978
Cocoon - nuoruudenlähde 1985
Palveluksessanne, Miss Daisy 1989
Mulhollandin putous 1995
Deep Impact 1998
Pahin rikos 1999
Apinoiden planeetta 2001
Matkalla Perditioniin 2002
Tulen valtakunta 2002
Sweeney Todd: Fleet Streetin paholaisparturi 2007
Jali ja suklaatehdas 2005
Liisa Ihmemaassa 2010
Aiheesta muualla

Richard D. Zanuck Internet Movie Databasessa. (englanniksi)
Farid Ghazi

| Henkilötiedot |
| --- | --- | --- |
Syntymäaika: 16. maaliskuuta 1974 (ikä 50)
Syntymäpaikka:  Guelma, Algeria
Pituus: 185 senttimetriä
Lempinimi: Rudi, Suurvisiiri
Seurat
| Vuodet | Seura | O (M) |
| 1994–1995 1995–1996 1996–1997 1997–1999 1999–2001 2001–2002 2002–2003 2003 2004–2005 2005 2006–2007 2007–2009 |  ES Guelma  US Chaouia  ES Guelma  JS Kabylie  Troyes  Beni Yas  Troyes  JS Kabylie  Olympique de Béja  ES Guelma  HJK  JSM Bejaïa |  ? (?) ?(?) ? (?) 24 (19) 32 (9) 7 (4) 8 (3) 13 (6) 11 (3) ? (?) 29 (14) 40 (10) |
Maajoukkue
| 1999–2002 |  Algeria | 22 (5) |
 Seurajoukkueuran tilastot kattavat vain kansalliset sarjat.
Farid Ghazi (arab. فريد غازي‎, s. 16. maaliskuuta 1974 Guelma, Algeria) on algerialainen entinen jalkapalloilija. 185 senttimetriä pitkän Ghazin pelipaikka oli hyökkääjä.
Ura

Algerian maajoukkueessakin pelannut, ja maalin vuoden 2000 Afrikan mestaruuskisoissa Gabonin verkkoon tehnyt Ghazi edusti ennen HJK:a muun muassa ranskalaista ESTAC Troyesia ja kotimaassaan pelaavaa ES Guelmaa. Troyesin riveissä hän voitti Intertoto Cupin. Parin hyvän kauden jälkeen hän joutui valmentajan epäsuosioon Ramadanin viettämisen takia ja joutui lähtemään seurasta.
Ghazin lempinimi on "Rudi". Hän sai nimen jo pikkupoikana saksalaistähti Rudi Völlerin mukaan. Ghazi solmi lokakuussa 2006 vuoden mittaisen jatkosopimuksen HJK:n kanssa. Hän oli ensimmäisenä kautenaan yksi liigan parhaista pelaajista ja teki 12 maalia liigassa ja 2 Suomen Cupissa. Hän ratkaisi Suomen Cupin finaalissa voiton HJK:lle. Lisäksi hän onnistui kerran UEFA-Cupissa irlantilaista Drogheda Unitedia vastaan.
Kaudella 2007 Ghazi sai yhden ottelun pelikiellon, koska tuomari väitti Ghazin sanoneen häntä suomeksi rasistiksi. Tapaus oli epäselvä, koska Ghazi ei puhu suomea. Edes Palloliiton kurinpitovaliokunta ei päässyt ratkaisusta yksimielisyyteen.
Tämän jälkeen huhuttiin miehen HJK-uran päättymisestä. Ghazi oli maajoukkuetauolla matkannut Algeriaan perheensä luoksi eikä ollut palannut Helsinkiin ajoissa, jolloin esimerkiksi Klubin 100-vuotisjuhlaottelu oli jäänyt häneltä väliin.  21. kesäkuuta 2007 Ghazin ilmoitettiinkin lopettaneen koko pelaajauransa perhesyiden takia.  Myöhemmin Ghazi kuitenkin alkoi harjoitella kotimaassaan JSM Bejaïan kanssa. Syyskuussa 2007 hän sai oikeuden edustaa seuraa myös virallisissa otteluissa.
Meriitit

Ilta-Sanomien tähtipelaaja: 2006
Veikkausliigan vuoden hyökkääjä: 2006
Algerian liigan paras maalintekijä 1999 (19 maalia/24 peliä)
Intertoto Cup 2001
Suomen Cup 2006
Ensimmäinen maaottelu: Liberia-Algeria 28.2.1999
Aiheesta muualla

Ghazi HJK:n sivuilla
Ghazi dzfoot.comissa
Ghazi Klubi-lehdessä
Ghazin maali vuodelta 2001 Troyesin riveissä
Algerian joukkue – Jalkapallon AM-kilpailut 2000
1 Benabdellah |
2 Mamouni |
3 Benhamlat |
4 Amrouche |
5 Zeghdoud |
6 Amaouche |
7 Kraouche |
8 al-Dziri |
9 Ghazi |
10 Tasfaout |
11 Moussouni |
12 Slatni |
13 Haddou |
14 Badji |
15 Saïfi |
16 Hamened |
17 Mezouar |
18 Saïb |
19 Meçabih |
20 Meftah |
21 Merakchi |
22 Bougherara |
Valmentaja Sandjak
Algerian joukkue – Jalkapallon AM-kilpailut 2002
1 Gaouaoui |
2 Slatni |
3 Haddou |
4 Kraouche |
5 Zeghdoud |
6 Mansouri |
7 Belbey |
8 al-Dziri |
9 Ghazi |
10 Tasfaout |
11 Kherkheche |
12 Samadi |
13 Zafur |
14 Boudjekdji |
15 Akrour |
16 Bendahmane |
17 Raho |
18 Saïfi |
19 Diss |
20 Meftah |
21 Bradja |
22 Abdouni |
Valmentaja Madjer
Rameswaram

| Rameswaram |
| --- | --- |
 Rameswaram
 Koordinaatit: 9.288°N, 79.313°E 
Valtio:  Intia
Osavaltio:  Tamil Nadu
Piirikunta:  Ramanathapuram
Pinta-ala:  
 – Kokonaispinta-ala:  53 km²
Korkeus:  10 m
Väkiluku (2011):  44 856
 – Väestötiheys:  720 as./km²
 
 Kotisivut 
Infobox OKVirheellinen NIMI-arvo: 
Rameswaram (tamiliksi இராமேசுவரம், Irāmēcuvaram; myös Ramesvaram, Rameshwaram tai Ramisseram) on kaupunki Ramanathapuramin piirikunnassa Tamil Nadun osavaltiossa Etelä-Intiassa. Se sijaitsee Pambanin saarella Palkinsalmen erottamana Manner-Intiasta ja noin 50 kilometrin päässä Sri Lankalle kuuluvasta Mannarin saaresta. Pambanin saaren, joka tunnetaan myös Rameswaramin saarena, yhdistää Manner-Intiaan Pambanin silta.
Väestö

Vuonna 2001 Rameswaramissa asui 37 968 ihmistä. Väestöstä 52 % oli miehiä ja 48 % naisia. 16,05 % oli alle kuusivuotiaita.
Vuonna 2011 kaupungin väkiluku oli 44 856.
Uskonto

Varanasin lisäksi Rameswaramia pidetään yhtenä hindujen pyhimmistä paikoista Intiassa. Kaupungin merkittävin historiallinen maamerkki on Ramanathaswamyn temppeli, joka on omistettu Shivalle. Sekä temppeli että kaupunki ovat tärkeitä pyhiinvaelluskohteita shaiviiteille ja vaishnaville.
Pambanin silta.
Pyhiinvaeltajia Rameswaramissa.
Ramanathaswamyn temppeli.
Aiheesta muualla

Kuvia tai muita tiedostoja aiheesta Rameswaram Wikimedia Commonsissa
Euroopan aluekehitysrahasto

Euroopan aluekehitysrahasto (lyh. EAKR) on Euroopan unionin rakenne- ja investointirahasto, joka keskittyy kaikkien EU:n alueiden ja kaupunkien sosiaalisen ja taloudellisen kehityksen tukemiseen.
Rahaston kautta pyritään vahvistamaan vahvistaa taloudellista, sosiaalista ja alueellista yhteenkuuluvuutta. Sen perustavoitteena on korjata jäsenvaltioiden ja niiden alueiden välisiä epätasapainoja koko unionissa. EAKR:n kautta tehtävät investoinnit pyrkivät luomaan älykkäämpää, vihreämpää, yhteenliitettympää ja sosiaalisempaa Eurooppaa, joka on lähempänä kansalaisiaan.
Rahasto keskittyy erityisesti kehityksessä jälkeen jääneiden alueiden rakenteelliseen mukauttamiseen, taantuvien teollisuusalueiden uudistamiseen sekä kestävän kehityksen ja ympäristöhaasteiden edistämiseen.
Tavoitteet ja toiminnot (2021–2027)

EAKR keskittyy vuosina 2021–2027 useaan avainalueeseen. EAKR:n päämäärät vuosille 2021–2027 sisältävät Euroopan tekemisen kilpailukykyisemmäksi ja älykkäämmäksi innovoinnin, digitalisaation ja pk-yritysten tukemisen kautta. Se pyrkii myös mahdollistamaan vihreämmän, vähähiilisen siirtymän kohti sopeutuvaa ja hiilineutraalia Eurooppaa sekä tekemään Euroopasta yhteenliitetymmän lisäämällä liikkuvuutta.
Kilpailukykyinen ja älykäs Eurooppa: tukee innovointia ja pk-yritysten kehittämistä sekä digitalisaatiota ja digitaalisia yhteyksiä.
Vihreämpi ja vähähiilisempi siirtymä: edistää häiriönsietokykyistä siirtymistä kohti nollanettohiilitaloutta.
Yhteenliitetty Eurooppa: lisää liikkuvuutta ja parantaa yhteyksiä.
Sosiaalisempi Eurooppa: tukee työllisyyttä, koulutusta, taitoja ja sosiaalista osallisuutta sekä vahvistaa terveydenhuollon yhdenvertaista saatavuutta.
Lähempänä kansalaisia: tukee paikallislähtöistä kehitystä ja kestävää kaupunkikehitystä.
Rahoituksen teemat

Temaattisen keskittämisen mekanismi ohjaa jäsenvaltioita ja alueita keskittämään rahoituksensa kahteen päätoimintapoliittiseen tavoitteeseen:
Kilpailukykyisempi ja älykkäämpi Eurooppa: kaikki alueet ja jäsenvaltiot keskittävät tähän tavoitteeseen, edistäen innovointia ja digitaalista integraatiota.
Vihreämpi ja vähähiilisempi siirtymä: vähintään 30% määrärahoista on keskitettävä tähän tavoitteeseen, joka tähtää nollanettohiilitalouteen ja Euroopan selviytymiskyvyn parantamiseen.
Rahoituksen teemat > Alueellisen kehitystason mukaan

Lisäksi, alueellisen kehitystason mukaan:
Kehittyneemmät alueet käyttävät vähintään 85% määrärahoistaan tavoitteisiin 1 ja 2.
Siirtymäalueet ohjaavat vähintään 40% rahoituksestaan tavoitteeseen 1.
Vähemmän kehittyneet alueet keskittävät vähintään 25% määrärahoistaan tavoitteeseen 1.
Rahoituksen teemat > Kaupunkikehitys

Kaikki alueet ja jäsenvaltiot myös investoivat vähintään 8% määrärahoistaan kaupunkikehitykseen, toteutettuna paikallisten kehityskumppanuuksien kautta käyttäen monipuolisia välineitä. Tämä lähestymistapa vahvistaa kaupunkialueiden kestävää kehitystä ja parantaa elämänlaatua kaupungeissa.
Rahoituksen teemat > Ilmastotavoitteet

EAKR pyrkii myös osoittamaan 30 prosenttia kokonaisrahoituksestaan ilmastotavoitteisiin.
Hallinnointi

EAKR:n rahoittamat ohjelmat jaetaan yhteistyössä Euroopan komission, jäsenvaltioiden sekä kansallisten ja alueellisten viranomaisten kesken. Jäsenvaltiot ovat vastuussa hankkeiden valinnasta ja päivittäisestä hallinnoinnista.
Mahdolliset tuensaajat

EAKR:n tukemissa toiminnoissa voi hyötyä laaja kirjo erilaisia osapuolia, mukaan lukien paikalliset, alueelliset ja kansalliset viranomaiset, valtiosta riippumattomat järjestöt sekä pk-yritykset ja muut yritykset.
Aiheesta muualla

Euroopan unionin aluekehitysrahasto (Arkistoitu – Internet Archive)
Kauppa- ja teollisuusministeriön EAKR-tiedot (Arkistoitu – Internet Archive)
Elinkeino-, liikenne- ja ympäristökeskukset (Arkistoitu – Internet Archive)
Richard Williams

Richard, Richie, Rick tai Ricky Williams voi tarkoittaa seuraavia:
Dick Williams (1929–2011), yhdysvaltalainen baseballpelaaja -ja valmentaja
Rich Williams (s. 1951), yhdysvaltalainen kitaristi
Richard Norris Williams (1891–1968), yhdysvaltalainen tennispelaaja
Richard Williams (s. 1933), kanadalainen animaattori
Richard Williams (s. 1977), brittiläinen moottoriurheilija
Richard Williams (1931–1985), yhdysvaltalainen jazztrumpetisti
Richard Williams (s. 1942), yhdysvaltalainen tennisvalmentaja, Serena ja Venus Williamsin isä
Richard "Richie" Williams (s. 1987), yhdysvaltalainen koripalloilija
Richie Williams (s. 1970), yhdysvaltalainen jalkapalloilija
Ricky Williams (s. 1977), yhdysvaltalainen amerikkalaisen jalkapallon pelaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Richard Williams”, voi hakea sivunnimihaulla, laajalla sivunnimihaulla tai tekstihaulla.
Ferenc Verseghy

| Ferenc Verseghy |
| --- | --- |
 Ferenc Verseghy
Henkilötiedot
Syntynyt: 1757
Kuollut: 1822 (64–65 vuotta)
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Ferenc Verseghy (1757–1822) oli unkarilainen kirjailija. Hän opiskeli Budapestissä teologiaa, ja hänet vihittiin 1781 papiksi, minkä jälkeen hän jatkoi opintoja yliopistossa. Hän osallistui sotapappina 1788  Turkkia vastaan käytyyn sotaretkeen, mutta joutui kuitenkin pian sairauden vuoksi palaamaan. Antauduttuaan kirjallisiin töihin hän herätti ensiksi huomiota laulurunoillaan, jotka hän itse myös sävelsi. Hän julkaisi myös esteettisiä ja musiikkia koskevia kirjoituksia.
Ranskasta virtaavien uusien aatteiden innostamana Verseghy joutui kiistaan sensuurin kanssa, ja hänet karkotettiin erääseen pappisseminaariin tekemään parannusta, ja suoriuduttuaan tehtävästä tyydyttävästi hän oli taas valmis uusiin seikkailuihin osallistuessaan kirjallisena agitaattorina apotti Ignác Martinovicsin 1794 suunnittelemaan vallankumoukselliseen salaliittoon. Verseghy vangittiin, tuomittiin kuolemaan mutta sai keisarin armosta vankeusrangaistuksen, josta hänet 1804 vapautettiin.
Verseghy oli tuottelias kirjailija. Hänen teoksensa käsittävät yli kolmekymmentä nidettä kaunokirjallisuutta, estetiikkaa, kielitiedettä, historiaa, teologiaa. Verseghyn runot ovat sujuvia ja kaunissointuisia. Tunnetuksi Verseghy tuli varsinkin julkaistuaan teoksensa Tiszta inagyarsfig ('Puhdasta unkaria', 1805) ja sen johdosta joutuessaan oikeakielisyysriitaan Miklós Révain kanssa: Verseghy asettui pääasiallisesti kansankielisyyskannalle vastoin kieliopillis-etymologisella kannalla olevaa Révaita. Verseghyn kielioppi, Magyar grammatika (1817) ilmestyi myös saksaksi (Ungarische Sprachlehre, 1817).
Verseghyä kiinnosti unkarin ja suomen sukulaisuus, ja hän ehdotti 1794 kirjeessä Henrik Gabiel Porthanille yhteistyötä kielten vertailussa. Se jäi kuitenkin toteutumatta, sillä Verseghy vangittiin poliittisista syistä. Vapautumisen jälkeen hänen kiinnostuksensa suuntautui lähinnä oikeakielisyyteen. Kirje oli kuitenkin suomalais-unkarilaisten tieteellisten kontaktien alkuna.
Aiheesta muualla

Kuvia tai muita tiedostoja aiheesta Ferenc Verseghy Wikimedia Commonsissa
Richard Armitage

| Richard Armitage |
| --- | --- |
 Richard Armitage vuonna 2014
Henkilötiedot
Koko nimi:  Richard Crispin Armitage
Syntynyt: 22. elokuuta 1971 (ikä 53) Leicester, Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  1988–
Merkittävät roolit:  Frozen Robin Hood Captain America: The First Avenger Hobitti
Aiheesta muualla
IMDb 
Elonet
Richard Crispin Armitage (s. 22. elokuuta 1971 Leicester, Englanti) on englantilainen televisio-, teatteri-, ääni- ja elokuvanäyttelijä. Armitage esiintyi ensimmäisen kerran valkokankaalla elokuvassa Antaa kaiken kiertää vuonna 1999 ja kansainvälisesti hän on tunnetuin roolistaan Thorin Tammikilpi elokuvatrilogiassa Hobitti. Yksi Armitagen tavaramerkeistä on hänen matala baritoniäänensä, hän onkin työskennellyt ääninäyttelijänä vuodesta 2006. Työskennellessään TV-sarjassa Robin Hood, häntä pyydettiin lukemaan ensimmäisen kauden tallenneäänikirjoille. Sittemmin Armitage on levyttänyt monia merkittäviä äänikirjoja sekä toiminut kertojana useissa tv-ja radio-ohjelmissa sekä mainoksissa. Hänet palkittiin vuonna 2014 Audiest Awardissa parhaasta äänitallenteesta, joka oli Audible.comin Hamlet, Tanskan prinssi.
Varhainen elämä ja koulutus

Armitage syntyi Leicesterissä, vanhemmilleen Margaret ja John Armitagelle, hänellä on myös vanhempi veli nimeltään Chris. Teatterin lisäksi Armitagen kiinnostus musiikkiin heräsi varhain ja hän aloitti yläkoulussa sellon- ja huilunsoiton, joita hän soitti paikallisissa orkestereissa. Neljätoistavuotiaana hän siirtyi Pattison Collegeen, itsenäiseen sisäoppilaitokseen, joka on erikoistunut draaman ja tanssin opetukseen. Armitage on kertonut koulun opettaneen hänelle kurinalaisuutta sekä ammattimaisuutta teatteri- ja elokuva-alalla.  Myöhemmin hän opiskeli LAMDA:ssa (the London Academy of Music and Dramatic Art).